<classify> NORA DAMIAN-DAR ES SALAAM WAZIRI wa Mambo ya Nje na Ushirikiano wa Afrika Mashariki, ProfesaPalamagamba Kabudi, ametaja mambo ambayo Tanzania itayasimamia katika kipindiambacho ni Mwenyekiti wa Jumuiya ya Maendeleo ya Kusini mwa Afrika SADC. Kabudi ambaye pia ni Mwenyekiti wa Baraza la Mawaziri wa SADC, alisemamambo hayo ni kutengeneza mpango kazi wa kila nchi utakaosaidia kutekelezakaulimbiu na kubainisha miradi ya viwanda na uwekezaji ambayo inaweza kutumiwana nchi nyingine. Mengine ni kuhamasisha wataalamu wa lugha ya Kiswahili kujifunza lughanyingine za kigeni waweze kuchangamkia fursa baada ya lugha hiyo kuwa rasmikatika jumuiya hiyo. Mengine ni kusimamia suala la Burundi la kutaka kuwa mwanachama wajumuia hiyo, kueneza kampeni Zimbabwe iondolewe vikwazo na kuondoa vikwazovisivyo vya forodha ili kuongeza biashara baina ya nchi wanachama. Akizungumza jana wakati wa mkutano na wahariri na wakuu wa vyombo vyahabari, Profesa Kabudi alisema kuna mambo mbalimbali ambayo wakimalizauenyekiti watapaswa wazionyeshe nchi wanachama namna walivyoyatekeleza. Tuna mwaka mzima na kuanzia sasa kutakuwa na shughuli mbalimbali namikutano ya kisekta isiyopungua 30, tutasimamia kaulimbiu ambayo sisi Tanzaniatumeichagua. Ni lazima tuwe na mazingira wezeshi na shirikishi kwa lengo la kuwana mkakati wa viwanda endelevu kusaidia kuongeza biashara kati yetu nakuchochea watu kufanya kazi, alisema Profesa Kabudi. Alisema wanaunga mkono Burundi ipewe uanachama katika jumuiya hiyo kwasababu imeshatimiza asilimia 70 ya vigezo na kwamba watahakikisha sekretarietiinaendelea kufanyia kazi mambo ambayo bado hayajakamilika ili yakamilike. Kuhusu suala la Zimbabwe, alisema wataendelea kupiga kampenikushinikiza jumuiya za kimataifa ziiondolee vikwazo nchi hiyo na Oktoba 25 nchizote za SADC zitakuwa na matukio tofauti kuendeleza kampeni hiyo. Katika mkutano wa Umoja wa Mataifa mwaka huu, Tanzania itasimamakuiambia dunia kwamba Zimbabwe haistahili kuwekewa vikwazo, wanaoumia ni watotona wanawake wasiokuwa na hatia, alisema. Profesa Kabudi pia aliwataka wataalamu wa Kiswahili walioko nchiniwajifunze lugha za kigeni kama Kireno na Kifaransa kwani anayeliwahi soko ndiyeanalimudu na kulimiliki. Alisema waliwaeleza wajumbe kuwa Kiswahili si lugha ya kibantu, bali nilugha ya ukombozi na kinachoitofautisha na lugha nyingine ni lugha pekee yaWaafrika wote. Udhaifu wetu Watanzania tunadhani sisi peke yetu ndiyo tunaohodhiKiswahili, matokeo yake Kenya na DRC Jamhuri ya Kidemokrasia ya Congo ndiowanapeleka wataalamu na walimu wengi nje, na Watanzania wachache walioko hukohawaji kuwatafuta wenzao. Mshindani wetu mkubwa katika Kiswahili ni DRC, kuanzia Boma hadiLubumbashi ni wazungumzaji wa Kiswahili, hivyo tusipochangamkia watakaofaidikani wengine na Serikali haiwezi kuja kukulazimisha ujifunze Kireno, alisema. Kwa mujibu wa Profesa Kabudi, suala jingine watakalolisimamia ni kuondoavikwazo visivyo vya forodha ili kuongeza biashara baina ya nchi wanachama waSADC. Moja ya vitu ambavyo vimefanya biashara kuwa ngumu kwa SADC nivikwazo visivyokuwa vya forodha, tutakuja na mkakati wa kuviondoa ilikuhakikisha biashara zinafanyika kwa haraka. Mfano bidhaa ambazo TBS Shirikala Viwango Tanzania imethibitisha zisilazimike kwenda kupimwa tena sehemunyingine. Turahisishe kanuni za uingizaji bidhaa baina ya nchi na nchi, bilakuondoa vikwazo jitihada zetu za kuongeza biashara SADC hazitafanikiwa... ni eneoambalo ni muhimu tulifanyie kazi, alisema Profesa Kabudi. KILICHOWAVUTIAMARAIS Profesa Kabudi alisema mkutano huo umekuwa na mafanikio makubwa kwanibaadhi ya wageni walionyesha namna walivyovutiwa na mambo mbalimbali ikiwemohotuba iliyotolewa na Rais Dk. John Magufuli na vyakula. Marais wote waliomba wapewe nakala ya hotuba ya Rais Magufuli kwasababu inaonyesha wapi Afrika inaelekea na kwenye chakula usiseme, wenginewaliomba wapewe vitabu vya mapishi, alisema. Profesa Kabudi alivishukuru vyombo vya habari kwa kazi kubwa ya kuhabarishaumma wakati wa mkutano huo akisema vimeifanya Tanzania ionekane na isifike. Nilipewa kazi ya kusimamia SADC ndiyo maana leo jana nimekujakuwashukuru, kila taifa duniani lina mambo yake makubwa na miongoni mwa mamboambayo tulishikamana pamoja ni mkutano wa SADC, waliokuwa na shaka na nafasi yaTanzania katika uongozi wa SADC sasa wameelewa, alisema Profesa Kabudi. Kwa upande wao, wahariri waliiomba Serikali kuendelea kuvishirikishavyombo vya habari katika masuala mbalimbali ya kitaifa ili waweze kutoa mchangowao kwa manufaa ya taifa.  <topic>: KITAIFA 